75.Senderisme en tren: Ribes de Freser (R3) - Campelles - Planoles (R3) pel Camí de la Sois
Travessa fàcil i curta entre les estacions de Ribes de Freser i Planoles. El track comença a la Ribes-Vila del cremallera de Núria, però també es pot començar opcionalment des de la de RENFE.
DIFICULTAT
Fàcil itinerari amb desnivell mitjà (+550m) per una excursió que transcorre per corriols i pistes amb bonics trams de boscos de pi roig i avellaners, des d'on podrem gaudir de bones vistes als cims del Pirineu del Taga, Balandrau, Torreneules o Puigmal entre d'altres.
SENDERS
Tota la sortida segueix els senyals grocs d'Itinerannia. Passat Campelles hi ha un tram on ens podem despistar, cal estar alertes a aquest punt (waypoint al track) donat que no hi ha (juliol 2014) cap pal indicador a la cruïlla.
INTERÈS
Des de Ribes de Freser l'excursió puja a l bonica ermita de Sant Antoni, on hi ha una zona de lleure amb taules i graelles. També visitarem el poble de Campelles. Aquí el recorregut passa pel centre de la població per visitar la seva església, i perquè no dir-ho també, el bar restaurant que hi trobarem en front.